Dele Odule (an haife shi a 23 ga watan Nuwamba, 1961) ɗan wasan fina-finan Najeriya ne kuma furodusa. An zabe shi a cikin "Best Supporting Actor ( Yoruba )" a 2014 Best of Nollywood Awards saboda rawar da ya taka a fim din Kori Koto. A halin yanzu yana aiki a matsayin shugaban kungiyar masu fasahar fina-finai da wasan kwaikwayo ta Najeriya wato Arts and Movie Practitioners Association of Nigeria. An haifi Odule a garin Oru Ijebu, cikin karamar hukumar Ijebu ta Arewa ta jihar Ogun a shekarar 1961, inda ya yi karatunsa na farko da na sakandare. Ya mallaki takardar shedar Grade II daga Kwalejin Horar da Malamai ta Oru kafin ya wuce Jami'ar Ibadan ta Jihar Oyo inda ya karanta fannin wasan kwaikwayo. Dele ya fara wasan kwaikwayo ne daga wata kungiyar wasan kwaikwayo mai suna Oloko Theater Group karkashin jagorancin Mukaila Adebisi. Ya fito a karon farko a shekarar 1986 kafin a haska bayan ya fito a fim din mai suna Ti Oluwa Ni Ile . Tun daga nan ya ci gaba da taka rawa a fina-finai sama da 200.